Coahuila
Ti Coahuila (Panangibalikas nga Espaniol: [koaˈwila] ( denggen)), pormal a Coahuila de Zaragoza (Panangibalikas nga Espaniol: [koaˈwila ðe saɾaˈɣosa]), opisial a Nawaya ken Naturay nga Estado ti Coahuila de Zaragoza (Espaniol: Estado Libre y Soberano de Coahuila de Zaragoza), ket maysa kadagiti 31 nga estado a mairaman ti Siudad ti Mehiko, ket mangbukel kadagiti 32 a pedral nga entidad ti Mehiko. Daytoy ket nanaganan a kas pammadayaw kenni Heneral Ignacio Zaragoza.
Ti Coahuila ket beddenganna dagiti estado ti Mehiko iti Nuevo León iti daya, Zacatecas ken San Luis Potosí iti abagatan, ken Durango ken Chihuahua iti laud. Iti amianan, ti Coahuila ket pakabuklan iti 512 a kilometro (318 mi) ti kaatiddog ti pagbeddengan ti Mehiko–Estados Unidos a kaariping ti estado ti Estados Unidos ti Texas iti igid ti kurso ti Rio Grande (Río Bravo del Norte). Iti kalawa iti 151,563 a kuadrado kilometro (58,519 sq mi), daytoy ti maikatlo a kadakkelan nga estado ti pagilian. Daytoy ket buklen dagiti 38 nga ili (municipios). Idi 2010, ti populasion ti Coahuila ket 2,748,391 a tattao.
Dagiti lima a kadakkelan a siudad ti Coahuila ket ti kapitolio a siudad ti Saltillo; ti maikadua a kadakkelan ket ti Torreón, ti maikatlo a kadakkelan ket ti Monclova (dati a kapitolio ti estado), ti maikapat a kadakkelan ket ti Ciudad Acuña, ken ti maikalima ket ti Piedras Negras.
Dagiti akinruar a silpo[urnosen | urnosen ti taudan]
Midia a mainaig iti Coahuila iti Wikimedia Commons
Datos ti heograpia a mainaig iti Coahuila iti OpenStreetMap
- (iti Espaniol) Gobierno ti Estado ti Coahuila
- (iti Ingles) Gobierno ti Estado ti Coahuila
- New International Encyclopedia. 1905. .
kmb_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn kor_Hang